Тэма ўрока. Адзін другога даводзіць да ліхога. Беларуская народная казка «Муха-пяюха». 2 клас

Мэта ўрока: фарміраванне ўмення ацэньваць паводзіны герояў казкі і жыццёвыя сітуацыі на аснове зместу казкі, суадносіць з уласнымі ўчынкамі і паводзінамі.
Задачы ўрока: фарміраваць правільнае, асэнсаванае чытанне ўголас цэлымі словамі, фарміраваць чытацкія уменні, развіваць творчыя здольнасці. Вызначыць і абмеркаваць агульную тэматыку твора, пачуцці і ўражанні вучняў ад прачытаным, агульны змест, пачуцці вучняў, якія ўзніклі пасля чытання твора, удасканальваць навыкі чытання;

Ход урока
I. **Арганізацыйны момант**

Весела звініць званок.
Пачынаем наш урок.
Добры дзень. Сядайце.
Дзверы ў веды адчыняйце.
Ці ўсё правільна сядзяць?
Ці ўсё ўважліва глядзяць?

Мы ўрок пачаць гатовы,

Добра будзем працаваць,

А гасцям хвілін прыемных

Разам з намі адчуваць!

II. **Псіхалагічны настрой на ўрок**

−  Усміхніцеся адзін аднаму. Сядзьце ўтульна.
− Што нам патрэбна, каб урок быў паспяховым?(Увага, цярпенне, працаздольнасць, дружба, стараннасць, руплівасць, цікаўнасць)

 - Давайце ўсё гэта возьмем з сабой і пачнем працаваць.

III. **Моўная размінка**

А) Інтанацыйная размінка. (Выбар інтанацыі для чытання)
Капрызулі, капрызулі, пашчыпаюць вас казулі,

Забадаюць вас ласі, а ваўкі з’ядуць зусім.

* Прачытайце вочкамі.
* Прачытайце шэптам.
* Прачытайце ўголас павольна.
* Прачытайце ўголас хутка 3 разы падрад.

- Пра якіх жывёл ідзе размова?

- Хто такія капрызулі?

- Ці добра быць капрызуляй?
Б) Гукавая размінка.
Ла-ла-ла – казка зноў да нас прыйшла.
Ды-ды-ды - казцы рады мы заўжды.
Жы-жы-жы – казку сёння раскажы.

IV. **Праверка дамашняга задання**

Слова і казка

Ходзяць у пары.

Сеюць на свеце

Дзівы і чары.

Паказ казкі «Каза-манюка» па ролях.

-Якая прыказка падыходзіць да гэтай казкі? (Хто маніць, таму не вераць)

- Чаму вучыць яна?

- Каму з герояў казкі падыходзіць прыказка:

Розум налепшае багацце, Слоў – на мех, а спраў – на смех,

V. **Аб’яўленне тэмы і мэты ўрока**
− Сёння на ўроку мы працягнем працу над казкамі. Пазнаёмімся з беларускай народнай казкай «Муха-пяюха», будзем ацэньваць паводзіны герояў казкі, удасканальваць навык чытання.

VІ. **Падрыхтоўка да ўспрымання твора**− Прачытайце прыказку. Адзін другога даводзіць да ліхога.

- Як вы разумееце слова ліхое? (Дрэннае, няшчасце, бяда, гора)
− Ці можа адзін чалавек давесці другога да нечага дрэннага?
(Ад чалавека, з якім маеш зносіны, сябруеш, з якім часта сустракаешся, міжволі пераймаеш яго погляды, звычкі, пачынаеш пераймаць яму ў чым-небудзь.)
− Паспрабуйце падабраць да яе падобную прыказку з рускай мовы.

С кем поведешься, от того и наберешься.
Адгадванне загадак
− Адчыніце падручнікі с. 126. Прачытаем і адгадаем загадкі.

- Па якіх прыкметах пазналі жывёл?

- Што агульнага паміж адгадкамі? (Гэта жывёлы)

Слоўнікавая работа
Праца са слоўнікам с. 126
− Прачытайце назву казкі і два першыя сказы. Што магло здарыцца?

VІІ. Успрыманне твора.
− Зараз мы паглядзім казку «Муха-пяюха»
(youtube.com) і даведаемся што здарылася з мухай.

VІІІ. Праверка першаснага ўспрымання

− Ці спадабалась вам казка?

− Назавіце герояў казкі.(Муха, жабка, вавёрка, заяц, воўк)

− Што здаралася з мухай?

- Хто выратаваў Муху-пяюху з сябрамі?

ІХ. **Фізкультхвілінка**

Раз-два-тры-чатыры-пяць,
Выйшаў коцік пагуляць.
А за ім браты-блізняткі,
Жыць не могуць без зарадкі.
Коцікі свавольнікі,
Як малыя школьнікі,
Скачуць, бегаюць, штурхаюцца
І пад стол хаваюцца.
Важна шпацыруюць,
Пакуль не пачуюць:
“Годзе, коцікі, гуляць,
Час над казкай працаваць!”

**Гімнастыка для вачэй.**

Толькі сеў я на арэлі,

Як арэлі паляцелі!

Моцна я трымаюся,

Уверх ды ўніз гайдаюся!

І спяваю і смяюся –

Анічога не баюся!

Ёсць у слоніка два вухі.

На адно з іх села муха.

Дзе ты, муха? Дзе ты? Дзе? –

Муха знай сабе гудзе.

Трэба муху адшукаць,

Ды ад вуха адагнаць!

Х. Прачытайце казку самастойна і адзначце алоўкам словы герояў казкі?

ХІ. Аналіз казкі
− Як называлі сябе муха, мышка, жабка, вавёрка, зайчык і чаму?
− Прачытайце, хто апошнім сустрэўся сябрам.

- Якім вы ўяўляеце ваўка?
− Якую рускую народную казку нагадвае казка «Муха-пяюха»? (Теремок, Рукавичка)

- Чым там скончылася казка?

ХІІ. Чытанне казкі по ролях.

Гульня : “Чароўная скарбонка”

 - Чаго так гавораць? Закончыце параўнанні.

Надакучлівы як … .

ухавы як … .

Пужлівы як … .

Галодны як … .

ХІІІ. Вынік урока
− З якой казкай мы сёння пазнаёміліся?

- Хто застаўся ні з чым?

- Што заўсёды перамагае ў казках?

ХІV. Дамашняе заданне
Падрыхтаваць беларускую народную казку.

ХV. Рэфлексія

− Ці спадабалася вам праца на уроку?
− Што было самым цікавым, запамінаючым?
− Дамалюйце, калі ласка, на смайліку ваш настрой на канец ўрока і прымацуйце іх на дошцы.